Rikunarita-ORG/Wikinium huggingface dataset:
# მურუგანი

მურუგანის 42.7 მეტრიანი ოქროს ძეგლი
ბატუ, მალაზია
**მურუგანისკანდა**, **კარტიკეია** (ტამილი: மு௫கன்) — ინდუისტური ღვთაება შივას და მისი მეუღლე დურგას შვილი, ომის ღმერთი.

არსებობს მის დაბადებასთან დაკავშირებული რამდენიმე ერთმანეთის გამომრიცხველი ლეგენდა, რაც იმაზე მეტყველებს, რომ ამ ღვთაებაში არიული *სკანდა*, იგივე *კარტიკეია* და დრავიდული *მურუგანი* ერთ პიროვნებაში გაერთიანდა.

პარადოქსულია, რომ ომის ღვთაების კულტი სამხრეთ ინდოეთის მშვიდობამოყვარე ხალხებში ძლიერ არის გავრცელებული (მსოფლიოს ამ რეგიონში ისტორიას დიდი ომები არ ახსოვს).
# მერქანი

ფიცარი
**მერქანი** (**ქსილემა**; ბერძ. ξύλο — **ხე**) — მერქნიანი და ბალახოვანი მცენარეების რთული ქსოვილი, რომელიც ატარებს წყალს და მასში გახსნილ მინერალურ მარილებს. მერქანი წარმოიქმნება პროკამბიუმისაგან (პირველადი მერქანი) ან კამბიუმისაგან (მეორეული მერქანი). იყენებენ განსხვავებული მიზნებისთვის. ხე არის მყარი მასალა და გამოიყენება საწვავად და ნაკეთობების შექმნისთვის. ხისგან კეთდება ფიცრები, რომელიც სხვადასხვა საქმიანობისთვის გამოიყენება. თანამედროვე დროში გადამეტებულად იჭრება ხე, რაც იწვევს ეკოსისტემების განადგურებას. ხის მოჭრა შესაძლებელია ნაჯახით, ხერხით ან ელექტროხერხით.

მერქნის აგებულებასა და თვისებებს შეისწავლის მეცნიერების დარგი — მერქანმცოდნეობა.

## რესურსები ინტერნეტში

* საიტი ხეების შესახებ დაარქივებული 2015-04-07 საიტზე Wayback Machine.  (ინგლისური).
* ხე ინჟინერიაში დაარქივებული 2011-04-14 საიტზე Wayback Machine.  (ინგლისური).
* ინფორმაცია ტყის ჩეხვის შესახებ (ინგლისური).
# მარცვლეული კულტურები

ხორბალი
**მარცვლეული კულტურები** — მცენარეების ჯგუფი, რომლებსაც ადამიანის სამეურნეო საქმიანობაში უმნიშვნელოვანესი ადგილი უკავია. იძლევა ადამიანის კვების ძირითად პროდუქტს — მარცვალს, ნედლეულს მრეწველობის მრავალი დარგისათვის და საკვებს სასოფლო-სამეურნეო ცხოველებისათვის. ძირითადი მარცვლეული კულტურებია: ხორბალი, ქერი, შვრია, ჭვავი, ფეტვი, სიმინდი, სორგო და სხვა; ფსევდომარცვლეული კულტურებია: წიწიბურა, შირბახტი და სხვა.

პურეული მარცვლეული კულტურების დიდი ნაწილი, როგორებიცაა ხორბალი, ჭვავი, ბრინჯი, შვრია, ქერი, სიმინდი, სორგო, ფეტვი, ღომი, ურიში, დაგუსა და სხვა მიეკუთვნება მარცვლოვანთა ოჯახს; ფსევდომარცვლეული კულტურა — წიწიბურა ეკუთვნის მატიტელასებრთა ოჯახს. პურეული მარცვლეული კულტურების მარცვალი დიდი რაოდენობით შეიცავს ნახშირწყალს (მშრალ ნივთიერებაზე 60-80% ), ცილებს (მშრალ ნივთიერებაზე 7-20%), ფერმენტებს, В ვიტამინის კომპლექსებს (B1, B2, B6), PP და პროვიტამინ А-ს, რითაც განისაზღვრება მაღალი ყუათიანობა და ღირებულება ადამიანისათვის და საკვებად გამოყენებისათვის. მარცვლეული კულტურების კულტივირება დაიწყო 12 000 წლის წინ.

## რესურსები ინტერნეტში

ვიკისაწყობში არის გვერდი თემაზე:
მარცვლეული კულტურები მარცვლეული კულტურები — სტატია დიდი რუსული ენციკლოპედიიდან (რუსული)
# სალტის პროვინცია

| პროვინცია |
| --- |
| სალტის პროვინცია Provincia de Salta |
|  |
|

|  |  |
| --- | --- |
| დროშა | გერბი |
|  |  |

 |
| ქვეყანა |  არგენტინა |
| ადმ. ცენტრი | სალტა |
| შიდა დაყოფა | ანტის დეპარტამენტი, კაჩის დეპარტამენტი, კაფაიატეს დეპარტამენტი, Capital Department, სერილიოსის დეპარტამენტი, ჩიკოანის დეპარტამენტი, General Güemes Department, General José de San Martín, გუაჩიპასის დეპარტამენტი, ირუიის დეპარტამენტი, ლა-პომის დეპარტამენტი, ლა-კალდერის დეპარტამენტი, La Candelaria, ლა-ვინიის დეპარტამენტი, ლოს-ანდესის დეპარტამენტი, მეტანის დეპარტამენტი, Departamento Molinos, Departamento de Orán, Rivadavia Department, Departamento de Rosario de la Frontera, როსარიო-დე-ლერმის დეპარტამენტი, San Carlos Department და Santa Victoria Department |
| კოორდინატები | ﻿ / ﻿ |
| მმართველი | Gustavo Sáenz |
| დაარსდა | 1814 |
| ფართობი |
155 488 კმ² |
| მოსახლეობა | 1 079 051 კაცი (2001) |
| სიმჭიდროვე |
6,94 კაცი/კმ² |
| სასაათო სარტყელი | UTC-3 და America/Argentina/Salta  |
| ოფიციალური საიტი | salta.gov.ar |
|  |
| **სალტის პროვინცია** ვიკისაწყობში |

**სალტა** (ესპ. Provincia de Salta) – არგენტინის პროვინცია, მდებარეობს ქვეყნის ჩრდილო-დასავლეთ ნაწილში. ადმინისტრაციული ცენტრი – სალტა. პროვინციის მოსახლეობა – 1 079 051 კაცი (2001). ფართობი – 155 488 კმ². პროვინცია მოიცავს 23 დეპარტამენტსა და 58 მუნიციპალიტეტს.

## ისტორია

კოლუმბამდელ პერიოდში პროვინციის ტერიტორია დასახლებული იყო ინდიელებით. პირველი ესპანელი კონკისტადორი დიეგო დე ალმაგრო აქ 1535 წელს გამოჩნდა.

## გალერეა

*
*
*
*
*
*
*
*
*
*

## რესურსები ინტერნეტში

* Official Page (ესპანური)
* Tourist Secretary (ესპანური)
* Salta დაარქივებული 2016-01-09 საიტზე Wayback Machine.  (ესპანური)
* Universidad Nacional de Salta (ესპანური)
* Welcome Salta დაარქივებული 2007-10-09 საიტზე Wayback Machine.

## სქოლიო

## იხილეთ აგრეთვე

* არგენტინის პროვინციები

ვიკისაწყობში არის გვერდი თემაზე:
სალტის პროვინცია
# ალასკა

| **ალასკა** |
| --- |
|

|  |  |
| --- | --- |
|  |  |
| ალასკის დროშა | ალასკის გერბი |

 |
| მეტსახელი: | The Last Frontier |
| დევიზი: | North to the Future |
|  |
| დედაქალაქი | ჯუნო |
| ოფიციალური ენა | ინგლისური ენა, Tlingit , ik , Yupik , ალუტიიკური ენა , ალეუტური ენა , Dena'ina , Deg Xinag , Holikachuk , Koyukon , Upper Kuskokwim , Gwich’in , Tanana , Tanacross , Hän , Ahtna , Eyak , Haida , Tsimshian  და Tsetsaut |
| გუბერნატორი | მაიკ ჯ. დანლივი |
| საკანონმდებლო ორგანო | ალასკის საკანონმდებლო ორგანო |
| ფართობი | 1 717 856 კმ² |
| მოსახლეობა | 733 391  კაცი |
| უმაღლესი წერტილი | დენალი |
| უდაბლესი წერტილი | ჩრდილოეთის ყინულოვანი ოკეანე და წყნარი ოკეანე |
| შტატი გახდა | 3 იანვარი, 1959 |
| სასაათო სარტყელი | UTC−9, UTC+14 , ჰავაი-ალეუტის დროის სარტყელი და ამერიკა/ანკორიჯი |
| საფოსტო აბრევიატურა | AK  |
| მოსაზღვრე რეგიონები | იუკონი, ბრიტანეთის კოლუმბია და ჩუკოტკის ავტონომიური ოკრუგი |
| ადმინისტრაციული დაყოფა | გაშლა
სია
* :::აღმოსავლეთ ალეუტების ბორო, ანკორიჯი, ბრისტოლ-ბეის ბორო, დენალის ბორო, ფერბანკს-ნორთ-სტარის ბორო, ჰეინსის ბორო, ჯუნო, კენაის ნახევარკუნძულის ბორო, კეტჩიკან-გეიტუეის ბორო, კოდიაკ-აილენდის ბორო, ლეიკ-ენდ-პენინსულის ბორო, მატანუსკა-სუსიტნის ბორო, ნორთ-სლოუპის ბორო, ნორთუესტ-არქტიკის ბორო, Petersburg Borough, სიტკა, სკაგუეი, ვრანგელი, იაკუტატის ბორო და არაორგანიზებული ბორო
 |
| საიტი | alaska.gov |
| **ალასკა** ვიკისაწყობში |

**ალასკა** (ინგლ. Alaska) — შტატი აშშ-ში, მდებარეობს წყნარი ოკეანის რეგიონში. სახელი ინუიტების ენაზე „კონტინენტს“ ნიშნავს. 1741- აღმოაჩინა კაპიტანმა ვიტუს ბერინგმა. 1744 – რუსეთის კოლონია გახდა. 1845 – 1838 ათასი მოსახლე იყო, მათ შორის 640 რუსი. 1867 – იყიდა აშშ-მ 7,2 მლნ დოლარად. 1884 – ოლქი. 1912 – ტერიტორია. 1959 – აშშ-ს შტატი.

* **ფართობი** - 1,717,856 კმ.კვ. აქ მდებარეობს ამერიკის უმაღლესი მწვერვალი დენალი (ძველი სახელი მაკ-კინლი) (6190 მ).
* **მოსახლეობა** – 710 ათასი (თეთრი 66.7 %, აფროამერიკელი 3,3 %, ლათინურამერიკელი 5,5 %, ინდიელი, ალეუტი და ინუიტი 14,8 %, აზიელი 5,4 %).
* **ქალაქის მოსახლეობა** - 64,5 %.
* **ქალაქები** – ჯუნო (დედაქალაქი) 32 ათასი, ანკორიჯი, 292 ათასი, ფერბენქსი, 31 ათასი.

## სქოლიო

|  |  |  |
| --- | --- | --- |
| წინამორბედი: არიზონა | **აშშ-ის შტატად გახდომის თარიღი** 3 იანვარი, 1959 (49-ე) | შემდეგი: ჰავაი |
# რაბინი

რაბინი მოშე ფაინშტეინი.
**რაბინი** (ძვ. ებრ. რაბი „ჩემი მოძღვარი“) — ებრაული თემის სულიერი მოძღვარი, აღჭურვილი რელიგიის, სასამართლო და აღმზრდელობითი ფუნქციებით, იუდაისტური რელიგიის კულტის მსახური. ებრაული კანონით, რაბინი შეიძლება იყოს ის, ვინც სათანადოდ არის დაუფლებული ღვთისმეტყველებას და მორწმუნეა. რაბინატის ინსტიტუტი ევროპული წარმოშობისაა, კერძოდ, მის სამშობლოდ ესპანეთი ითვლება. რაბინი საპატიო თანამდებობაა.

თავდაპირველად რაბინები გასამრჯელოს არ იღებდნენ, მხოლოდ მას შემდეგ, რაც ებრაელთა რბევა, ჯვაროსნული ლაშქრობები დაიწყო და მათი ეკონომიური მდგომარეობა გაუარესდა, რაბინებს ჯამაგირი დაუნიშნეს. რაბინი არის თემში პირველი პირი და თემის წარმომადგენელი ხელისუფლების წინაშე.

## იხილეთ აგრეთვე

* სინაგოგა

## ლიტერატურა

* ქართული საბჭოთა ენციკლოპედია, ტ. 8, თბ., 1984. — გვ. 285.
* *Rabbi, Rabbinate*, article in the *Encyclopaedia Judaica*, 2nd ed., vol. 17, pp. 11–19, Keter Publishing, 2007.
* Aaron Kirchenbaum, *Mara de-Atra: A Brief Sketch,* Tradition, Vol. 27, No. 4, 1993, pp. 35–40
# ისააკ ბენ-იეჰუდა აბრაბანელი

| ისააკ ბენ-იეჰუდა აბრაბანელი |
| --- |
| დაბადების თარიღი |
1437 ლისაბონი |
| გარდაცვალების თარიღი |
1508 ვენეცია |

**ისააკ ბენ-იეჰუდა აბრაბანელი** (ებრ. דון יצחק בן יהודה אַבְּרַבַנְאֵל‏; დ. 1437, ლისაბონი — გ. 1508, ვენეცია) — ებრაელი სწავლული, თეოლოგი, და ფილოსოფოსი თანახის კომენტარების ავტორი და ეგზეგეტი აგრეთვე იყო სახელმწიფო მოღვაწე.

## ბიოგრაფია

ისააკ აბრაბენელი იყო პორტუგალიის მეფე აფონსუ მეხუთესთან დაახლოებული პირი. მეფის გარდაცვალების შემდეგ ტახტზე ავიდა ჟან II, რის შედეგადაც 1482 წელს აბრაბანელი გაიქცა კასტილიაში, სადაც 1484 წელს დაიკავა ფინანსთა მინისტრის პოსტი. ამ პოსტზე ისააკ აბრაბანელს 1492 წლის 31 მაისს მოუსწრო ფერდინანდ II არაგონელის ედიქტმა რომელიც ითვალისწინებდა ებრაელთა განდევნას ესპანეთიდან. ისააკმა პირველი წიგნი ჯერ კიდევ ახალგაზრდობაში დაწერა (ელემენტის ფორმები). მან შემდეგი წიგნი დაწერა 1465 წელს (სიძველებიის გვირგვინი). აბრაბანელის ყველაზე ნაყოფიერ დროდ მიჩნეულია 1483-1505 წლები, როდესაც იგი წინასწარმეტყველთა წიგნზე აკეთებდა კომენტარებს, განსაკუთრებით თანახზე. მას აქვს განმარტებული იუდას, იოსების, სამუელის, მეფეთა წიგნის, ესაიას, იერემიას ეზეკიელის და თორმეტი მცირე წინასწარმეტყველზე.

## რესურსები ინტერნეტში

* Short biography of Isaac Abravanel
* Abrabanel
* Columbia Encyclopedia entry
* Jewish Encyclopedia

## ლიტერატურა

* Guttman, Jacob. Die religionsphilosophischen Lebren des Isaak Abravanel. Breslau,1916
* Heschel,Abraham Joshua,Don Jizchak Abravanel. Berlin,1937.
# მაიას კალენდარი

მაიას კალენდრის ნიმუში
**მაიას კალენდარი** — კალენდარული სისტემა კოლუმბამდელ ცივილიზაციებში მესოამერიკას, გვატემალისა და მექსიკის დღევანდელ ტერიტორიებზე.
მაიას ცივილიზაციას წელიწადის გამოთვლის ორი სისტემა ჰქონდა: „ცოლკინ“, ანუ 260 დღიანი წმინდა წელიწადი და საერთო წელიწადი „ჰააბი“, რომელიც 365 დღისაგან შედგებოდა (18 ოცდღიანი თვისა და 5 დამატებითი დღისგან). „ჰააბი“ ჩვეულებრივი კალენდარული წელთაღრიცხვისათვის იხმარებოდა, „ცოლკინს“ კი რელიგიური დატვირთვა ჰქონდა. ყოველ დღესა და თვეს განსაზღვრული იეროგლიფი აღნიშნავდა.
მაიას კალენდრის ძირითადი ერთეული იყო დღე – „კინ.“ კალენდრის ციკლების ურთიერთდამოკიდებულება ასეთია:

* 20 კინი — ვინალი (თვე).
* 18 ვინალი (5 დღის დამატებით) — 1 ტუნი
* 20 ტუნი — 1 კატუნი (7 200 დღე)
* 20 კატუნი — 1 ბაქტუნი (144 000 დღე)
* 20 ბაქტუნი — 1 პიკტუნი (2 880 000 დღე)
* 20 პიქტუნი — 1 კალაბტუნი (57 600 000 დღე)
* 20 კალაბტუნი — 1 კინჩილტუნი (1 152 000 000 დღე)
* 20 კინჩილტუნი — 1 ალაუტუნი (23 040 000 000 დღე).

## დღეები და მათი მნიშვნელობები

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ნუმერაცია | დღის სახელი | იეროგლიფის მაგალითი | მნიშვნელობა |  | ნუმერაცია | დღის სახელი | იეროგლიფის მაგალითი | მნიშვნელობა |
| 01 | **იმიქსი'** |  | დუმფარა (?) | 11 | **ჩუვენი** |  | ბაყაყი |
| 02 | **იქი'** |  | ქარი | 12 | **ები'** |  | თავის ქალა |
| 03 | **აქბალი** |  | ღამე | 13 | **ბენი** |  | სიმინდის ღერო |
| 04 | **ქანი** |  | ხორბალი (მარცვალი) | 14 | **იქსი** |  | იაგუარი |
| 05 | **ჩიკჩანი** |  | გველი | 15 | **მენი** |  | არწივი |
| 06 | **კიმი** |  | „მკვდარი“ თავი | 16 | **ქიბი'** |  | ნიჟარა |
| 07 | **მანიკი'** |  | ხელი | 17 | **კაბანი** |  | მიწა (დედამიწა) |
| 08 | **ლამატი** |  | ვენერა | 18 | **ეთძნაბი'** |  | კაჟი |
| 09 | **მულუკი** |  | წყალი | 19 | **კავაკი** |  | შტორმის ღრუბელი |
| 10 | **ოკი** |  | ძაღლი | 20 | **აჰავი** |  | ლორდი |
|  |

## რესურსები ინტერნეტში

ვიკისაწყობში არის გვერდი თემაზე:
Maya calendar მაიას კალენდარი დაარქივებული 2020-10-23 საიტზე Wayback Machine.  sites.google.com
* მაიას კალენდარი და დედამიწის აბორიგენული ხალხი დაარქივებული 2021-10-24 საიტზე Wayback Machine.
* „Day Symbols of the Maya Year“ — Project Gutenberg-ზე 1897 text by Cyrus Thomas
* date converter at FAMSI This converter uses the Julian/Gregorian calendar and includes the 819 day cycle and lunar age.
* Interactive Maya Calendars დაარქივებული 2012-01-07 საიტზე Wayback Machine.
* Maya Calendar, Date conversions, contemporary year version, Tzolkin and Haab day in Calendar Rounds დაარქივებული 2012-01-15 საიტზე Wayback Machine.
# მყნობა

**მყნობა** — ერთი მცენარის (სანამყენე) კალმის ან კვირტის გადანერგვა მეორე მცენარეზე (საძირე). მყნობა ხეხილოვანი ჯიშების ვეგეტატიური გამრავლების ერთ-ერთი მნიშვნელოვანი ღონისძიებაა. მას იყენებენ მრავალწლოვანი მცენარეების ჯიშური თვისებების შესანარჩუნებლად, გასაუმჯობესებლად. საძირისა და სანამყენის შერჩევა ხდება მათი მაღალი სამეურნეო თვისებების, ყინვა-გვალვა და მავნებლებ-დაავადებებისადმი გამძლეობის, აგრეთვე ადრე მსხმოიარობის მიზნით.

მყნობით მცენარეს აძლევენ სხვადასხვა ფორმას. ცნობილია მყნობის მრავალი წესი, რომელთაგანაც წარმოებაში იყენებენ 10-15-ს. ხეხილოვანი ჯიშების მყნობას ატარებენ კვირტით (ოკულირებით), კალმით, სალტით, შეხებით (აბლაქტირება). სპეციალური მიზნებისათვის იყენებენ აგრეთვე საძირის ქერქზე გაღივებული თესლით მყნობას და სხვა. ბალახოვანი მცენარეების მყნობა ხდება ნაყოფის ნაწილებით, გორგლებით, ბოლქვებით, ერთი თესლის ჩანასახის გადატანით მეორეზე. ზამთარში მყნობა ტარდება მცენარის ვეგეტატიური სვენების პერიოდში (შენობაში), გაზაფხულზე — მარტიდან ივნისამდე, ზაფხულში — ივნის-სექტემბერში.

*კვირტით მყნობა* (*ოკულირება*) მყნობის ყველაზე გავრცელებულია წესია — საძირე კარგად იზრდება, სანამყენე მასალა ნაკლები იხარჯება. ჯვირტით მყნობა რამდენიმე ოპერაციისაგან შედგება: კვირტის ანათალის აღება; საძირეზე, ფესვის ყელთან, ნიადაგიდან 5—7 სმ სიმაღლეზე T ფორმის ჭრილის გაკეთება. კვირტის მოთავსება ჭრილში და შეხვევა (ხრალით და სხვა). ზოგი ჯიშის კვირტი ძნელად უხორცდება საძირეს. ასეთ შემთხვევაში იყენებენ 2 კვირტით მყნობას.

*კალმით მყნობა* ტარდება — კოპულირებით, გვერდითი ჭრილით, სოლით, გაპობით, ქერქქვეშა გადახიდვით და სხვა. მევენახეობაში უფრო კალმით მყნობას იყენებენ. მყნობის მექანიზაციისათვის საქართველოს მებაღეობის, მევენახეობისა და მეღვინეობის სამეცნიერო-კვლევით ინსტიტუტში შექმნილია ვაზის სამყნობი მანქანა.

*სალტიო მყნობას* იყენებენ კაკლის, წაბლის, თუთისა და სხვა ვეგეტატიური გამრავლებისათვის. საძირეს შემოაცლიან ქერქის სალტეს და შიგ ჩასვამენ იმავე ზომის სანამყენე ქერქს კვირტიანად.

*შეხებით მყნობა* (*აბლაქტირება*) ერთმანეთთან ახლომდგომ მცენარეთა ტოტების მიახლოება და შეზრდაა. მთლიანი შეზრდის შემდეგ სანამყენე ტოტს აცლიან დედა მცენარეს და ტოვებენ საძირეზე. შეხებით მყნობას იყენებენ მევენახეობაში, მეხილეობასა და დეკორატიულ მებაღეობაში.

## ლიტერატურა

* საქართველოს მეხილეობა, ტ. 1, თბ., 1969

* *მათიაშვილი ა.*, ქართული საბჭოთა ენციკლოპედია, ტ. 7, თბ., 1984. — გვ. 240.
# McDonald's

მაკდონალდსის ლოგო

ქვეყნები, სადაც წარმოდგენილია მაკდონალდსის რესტორნები
**McDonald's** — სწრაფი კვების რესტორნების უმსხვილესი ქსელი მსოფლიოში. მისი ცენტრალური ოფისი მდებარეობს აშშ-ში, ქალაქ ჩიკაგოში.

## ისტორია

კომპანია 1940 წელს დააარსეს ძმებმა დიკ და მაკ მაკდონალდებმა. პირველი რესტორანი გაიხსნა სან-ბერნარდინოში (კალიფორნია).

1954 წელს, რეი კროკმა ძმები მაკდონალდებისაგან შეიძინა ფრანჩაიზინგის ექსკლუზიური აგენტის უფლება. 1955 წელს კროკმა გახსნა McDonald’s-ის პირველი რესტორანი ქალაქ დეს-პლეინზში, ილინოისის შტატში. დღეს ეს რესტორანი კორპორაციის მუზეუმია. 1955 წელს კროკმა დაარეგისტრირა კომპანია McDonald’s System, Inc, ხოლო 1960 წელს მას ეწოდა McDonald’s Corporation McDonald’s Corporation. 1961 წელს კროკმა შეიძინა კომპანიის მართვის ყველა უფლება.

## დღეს

2008 წლისათვის კორპორაციის ქსელში დასაქმებულთა საერთო რაოდენობამ შეადგინა 400 000 ადამიანი, ხოლო მოგებამ შეადგინა $23,5 მილიარდი.

2009 წელს კორპორაციის კაპიტალიზაცია შეადგენდა $64,2 მილიარდს. კორპორაციის დირექტორთა საბჭოს თავმჟდომარე და მთავარი მმართველია ჯეიმზ სკინერი, პრეზიდენტი - დონ ტომპსონი.

2009 წელს ივნისისათვის, McDonald’s სავაჭრო ნიშნის ქვეშ მსოფლიოს 118 ქვეყანაში მუშოაბდა 32 060 რესტორანი, რომელთაგან 14 000 აშშ-ში მდებარეობს. 25 578 რესტორანი იმართებოდა ფრანჩაიზინგის პრინციპით. შედეგად, რესტორნების ასორტიმენტი, ზომები და პორციის შემადგენლობა მკვეთრად განსხვავდება სხვადასხვა ქვეყანაში. რესტორნების ასორტიმენტში შედის ჰამბურგერები (მ.შ. „ბიგ მაკი“), სენდვიჩი, კარტოფილი ფრი, დესერტები, სხვადასხვა სასმელი და ა.შ. ქვეყნების უმრავლესობაში, მაკდონალდსის რესტორნებში იყიდება ლუდიც. ადგილობრივი მოსახლეობის შემოსავლებით უზრუნველსაყოფად კორპორაციისათვის პრიორიტეტულია ადგილობრივი პროდუქტების გამოყენება. თითქმის ყველა პროდუქტი, რომელიც იყიდება მაკდონალდსის ქსელში, წარმოებულია ადილობრივ ბაზარზე. ადგილობრივი პროდუქტების რაოდენობა რესტორნებში მერყეობს 70%-დან 85%-მდე. კორპორაციის ერთ-ერთი კარგად განვითარებადი პროექტია საყავეების ქსელი „McCafé“.

ცნობები ზოგიერთი ქვეყნის ქსელის შესახებ 2022 წლის 15 დეკემბრის მონაცემებით: **უკრაინა** იყო რიგით 102-ე ქვეყანა, სადაც გაიხსნა მაკდონალდსის რესტორანი. აქ კომპანიის ქსელი ვითარდება 1997 წლის 24 მაისიდან.
* **მოლდოვაში** ფუნქციონირებს მაკდონალდსის 6 რესტორანი, ყველა მათგანი კიშინიოვის ცენტრში მდებარეობს.
* **ლატვიაში** მუშაობს მაკდონალდსის 13 რესტორანი: 12 რიგაში, 1 ელგავაში.
* **ისრაელში** ფუნქციონირებს მაკდონალდსის 185 რესტორანი, ამ რესტორნებში განვითარებულია „მაკდრაივის“ სერვისი, ასევე შესაძლებელია WiFi-ის სარგებლობა.
* **ესტონეთში** არის მაკდონალდსის 10 რესტორანი: 8 ტალინში, 1 ტარტუში და 1 ნარვაში.
* **ბელარუსში** მუშაობს მაკდონალდსის 5 რესტორანი, ყველა მათგანი მინსკში მდებარეობს.
* **აზერბაიჯანში** წარმოდგენილია მაკდონალდსის 21 რესტორანი.
* **საქართველოში** ფუნქციონირებს მაკდონალდსის 23 რესტორანი.
* თურქეთში ფუნქციონირებს მაკდონალდსის 253 რესტორანი.

## რესურსები ინტერნეტში

ვიკისაწყობში არის გვერდი თემაზე:
McDonald's ოფიციალური საიტი
* McDonald's კანადა
* McDonald's საქართველო

Photographs of McDonald's storefronts from around the world.

## სქოლიო
# პროზა

**პროზა** (ლათ. prosa < prorsa — პირდაპირი, უბრალო, proversa — წინმიმართული) — მხატვრული ლიტერატურის ერთ-ერთი ძირითადი ფორმა, რომელიც განსხვავდება მეორე ძირითადი ფორმის — პოეზიისაგან მხატვრული მეტყველების ორგანიზაციით. პროზაში მეტყველების მთლიანი ნაკადი მიისწრაფვის მხოლოდ წინ და მისთვის დამახასიათებელია ისეთივე პაუზები წინადადებებისა და სინტაგმების ბოლოს, როგორც ეს ჩვეულებრივ მეტყველებას ახასიათებს. პოეზიისგან განსხვავებით პროზის რიტმი აგებულია სინტაქსური კონსტრუქციების (წინადადება, პერიოდი, კოლონი) მიახლოებით თანაზომადობაზე, რაც ქმნის მხატვრული პროზის ნაწარმოების ერთ მთლიან ქარგას და რითიც ის განსხვავდება სამეცნიერო ნაშრომებისაგან ან საყოფაცხოვრებო ხასიათის ტექსტებისგან.

მხავრული ლიტერატურის ერთ-ერთ ძირითად ფორმად პროზა XIX საუკუნეში გაფორმდა. მანამდე პროზაში იგულისხმებოდა ყველა სახისა და ხასიათის არამხატვრული ტექსტი.

მხატვრული პროზის პირველ ჟანრულ ფორმად ითვლება რენესანსის ეპოქის ნოველა. XVIII საუკუნიდან, განსაკუთრებით კი XIX საუკუნეში ვითარდება ისეთი ჟანრები, როგორიცაა მოთხრობა, რომანი და სხვ.

პოეზიისაგან განსხვავებით პროზაში სიტყვას, როგორც ენობრივ ერთეულს, ეცვლება სტილისტური ფუნქცია: ნაკლები ყურადღება ექცევა ბგერწერასა და მარცვლობრივ-მახვილობრივ შედგენილობას, ხოლო მეტი — სიტყვის სემანტიკურ მნიშვნელობას, მის გამომსახველობით ფუნქციას. პროზაში კონსტრუქციის რიტმს არეგულირებს მისი სემანტიკური მხარე.

თუ პოეზიაში, განსაკუთრებით ლირიკაში, ისმის, უპირველეს ყოვლისა, ავტორისეული ხმა, რომელიც მოგვითხრობს ან სიუჟეტურ ამბავს, ან საკუთარ განცდათა შესახებ, პროზაში ბევრი ხმა ისმის: ავტორისეული თხრობა, მოქმედ პირთა ხმები, „შინაგანი ხმაც“ კი და მათი ურთიერთმოქმედება ხშირად კომპოზიციის ერთ-ერთი საფუძველია.

პოეზიისა და პროზის გვერდიგვერდ არსებობის მანძილზე შეიქმნა მათ შორის შუალედური ფორმებიც - ლექსი პროზად, რიტმული პროზა, მაგრამ პროზისგან პოეზიას ყოველთვის გამოყოფს სიტყვის ლექსის საზომით ორგანიზაცია.